Somaali ulukeeslid Marwelli loomapargis Suurbritannias
**Somaali ulukeesel** (*Equus africanus somaliensis*) on liigi *Equus africanus* alamliik. Somaali ulukeesli asualad on Somaalia, Eritrea Punase mere lõunarannik ja Etioopia Afari osariik.

Praegune levik ja elupaigad
---------------------------

Tõenäoliselt on metsikus looduses vähem kui 1000 (või isegi 700) isendit ja liik on Rahvusvahelise Looduskaitseliidu (IUCN) punases raamatus märgitud kui "äärmiselt ohustatud". See tähendab, et somaali ulukeeslitel on väga suur oht välja surra.

Paarsada isendit elab Somaalias, Eritreas ja Etioopias. Nende jalgadel on horisontaalsed mustad triibud, mis meenutavad sebra triipe.

Somaali ulukeesel elab kivikõrbetes ja poolkõrbetes. Toitub rohttaimedest, lehtedest ja puukoorest. Somaali ulukeeslid elavad 10–15 looma suurustes karjades.

Kuni 275 kg raskust ja 1,25 m kõrgust somaali ulukeeslit ohustavad inimesed ja kiskjad.

Vangistuses
-----------

2011. aasta seisuga[update] elas umbes 200 isendit maailma 34 loomaaias. Samuti elas 2009. aastal kolm looma Iisraelis Yotvata Hay-Bari looduskaitsealal. Rahvusvahelist tõuraamatut haldab üks Berliini loomaaedu – Tierpark Berlin.

### Baseli Loomaaed

Somaali ulukeeslid Baseli loomaaias Šveitsis
Somaali ulukeeslite aretuse juhtiv loomaaed on Šveitsi Baseli loomaaed. Baseli loomaaed haldab somaali ulukeeslite Euroopa tõuraamatut. 

Baseli loomaaed alustas somaali ulukeeslite pidamist 1970. aastal ja esimene somaali ulukeesel sündis 1972. aastal. Alates sellest ajast on sündinud ja jäänud ellu 11 täkku ja 24 mära (2009. aasta seisuga). Täna on kõik vangistuses elavad somaali ulukeeslid geneetiliselt seotud algse Baseli loomaaia rühmaga.

18. jaanuari 2012 seisuga oli Baseli loomaaias neli somaali ulukeeslit: täkk "Gigolo" (3-aastane) ja kolm emast (nende hulgas "Yogala"-14).

### Prantsusmaa

Alates 1987. aastast on Prantsusmaal Réserve Africaine de Sigeanis on olnud 11 somaali ulukeesli sündi, sealhulgas 30. juunil ja 14. augustil 2010 ning 29. märtsil 2013.

### Ameerika Ühendriigid

Ameerika Ühendriikides aretavad somaali ulukeeslit ainult kolm asutust: Saint Louise loomaaed Missouri osariigis, San Diego loomaaed California osariigis ja White Oaki looduskaitseala Florida osariigis. White Oak sai karja 2008. aastal, osana rahvusvahelisest jõupingutusest päästa somaali ulukeesel väljasuremisest. Sellest saati on sündinud 18 varssa.

### Kodustamine

Itaalias leitud kodustatud eeslid on tavaliselt somaali ulukeeslite järeltulijad. Samal ajal põlvnevad teiste Euroopa riikide kodustatud eeslid nuubia ulukeeslist.[*viide?*]

Viited
------

1. ↑  Bonner, Jeffrey (1.06.2008). "What's the Zoo to do with its Somali wild ass problem?". St. Louis Post-Dispatch & Saint Louis Zoo. Vaadatud 12.04.2017.
2. ↑  "Seltene Schönheit - Somali-Wildeselfohlen bezaubert das Zolli-Publikum" (saksa). Zoo Basel. 16. detsember 2010. Vaadatud 12.04.2017.
3. ↑  "Somali-Wildesel *(Equus africanus somalicus)*". *Förderprojekte der Werner Stamm Stiftung* (saksa). Werner Stamm Stiftung. Originaali arhiivikoopia seisuga 21.12.2013. Vaadatud 14.11.2014.
4. ↑  "Somali-Wildesel" (saksa). Verband Deutscher Zoodirektoren. Vaadatud 22.05.2014.
5. ↑  "Zweites Somali-Wildeselfohlen im Zolli geboren" (saksa). Zoo Basel. 27.12.2007. Vaadatud 22.05.2014.
6. ↑  "Dance of the Somali wild asses". Zoo Basel. 18.01.2012. Vaadatud 22.05.2014.
7. ↑  "Naissance rare au zoo de Sigean: un âne de Somalie!" (prantsuse). Le Huffington Post (French-language edition of the Huffington Post). 7.07.2010. Vaadatud 12.04.2017.
8. ↑  "Une naissance très rare à la Réserve de Sigean" (prantsuse). La Dépêche du Midi. 27.04.2013. Vaadatud 12.04.2017.
9. ↑  "Somali Wild Ass". *Animal Programs*. White Oak Conservation. Vaadatud 22.05.2014.
10. ↑  "Somali wild ass born at St. Louis Zoo". Associated Press. Originaali arhiivikoopia seisuga 13.04.2017. Vaadatud 21.06.2013.
11. ↑  "Three Somali Wild Ass Foals Born At San Diego Zoo Safari Park". San Diego Zoo. Originaali arhiivikoopia seisuga 4.03.2016. Vaadatud 21.06.2013.
12. ↑  "Pompeii Horse Is in Fact an Ass". BBC. 3.11.2010.

Välislingid
-----------

* 
* 
* 
* St. Louis Zoo: Somali Wild Ass
* What's the Zoo to do with its wild ass problem? St. Louis Post-Dispatch, vaadatud 12.04.2017
* Somali wild ass at Al Wabra Wildlife Preserve